钦定古今图书集成/明伦汇编/氏族典/第327卷 > 《廖用贤尚友录》 > 刘彭祖
## 钦定古今图书集成/明伦汇编/氏族典/第327卷 > 《廖用贤尚友录》 > 刘彭祖

按《汉书赵敬肃王彭祖传》，“赵敬肃王彭祖以孝景前
二年立为广川王，后徙王赵。为人巧佞卑谄足恭而
心刻深，好法律，持诡辩以中人。以征和元年薨，谥敬
肃王。彭祖薨，立昌，是为顷王。十九年薨，子怀王尊嗣。
五年薨，无子，绝二岁。宣帝立尊弟高，是为哀王。薨，子
共王充嗣。五十六年薨，子隐嗣。王莽时绝。初，武帝复”
以亲亲故，立敬肃王小子偃为平于王。十一年薨。子
谬王元嗣，以罪国除。